Oos-Kaap: Fel stryd om die Baai | Maroela Media
Prof. Joleen Steyn-Kotze, politieke ontleder van Nelson Mandela Metropolitaanse Universiteit, sê dis egter baie moeilik om te voorspel wie as oorwinnaar uit die stryd gaan tree. “Selfs Ipsos se meningspeilings wys dat 15% van diegene wat deelgeneem het nog nie weet vir wie hulle gaan stem nie.”
Volgens Steyn-Kotze het die ANC se steun in 2007 al begin afneem ná die Polokwane-konferensie waar Jacob Zuma vir Thabo Mbeki geklop het. “Dit het twee kampe tot gevolg gehad in Nelson Mandelabaai en tot binnegevegte gelei. Lede van een van die ANC-faksies het byvoorbeeld nie vir vergaderings opgedaag nie en dus kon daar nie besluite geneem word oor begrotings en dies meer nie. Dit het tot ŉ direkte uitwerking op dienslewering begin lei en met gewelddadige betogings gepaardgegaan.”
Steyn-Kotze sê verder is daar bewerings van ernstige korrupsie, onregmatige en verkwistende besteding en potensiële wanpraktyke in sekere departemente. “Danny Jordaan is as burgemeester in Nelson Mandelabaai aangestel met die ANC se nasionale leierskap wat die aanstelling onderskryf het. Die ANC was maar te bewus van hul steun wat erg kwyn in die metro en dit was ŉ simboliese knou aangesien die metro ANC-hartland was – die tuiste van ANC-legendes en strugglehelde.”
Volgens Steyn-Kotze het Jordaan goed gevaar om op administratiewe vlak weer ŉ verskil te maak, hoewel dit nog nie noodwendig oorgespoel het in dienslewering nie. “Die DA het aan die ander kant ŉ baie aggressiewe verkiesingsveldtog in die Baai en het vroeg begin. Die party se fokus is sterk op dienslewering en hy hou Kaapstad en die Wes-Kaap in geheel as voorbeeld voor.”
Die moontlikheid van koalisies kan egter ook nie uitgesluit word in Nelson Mandelabaai nie. Steyn-Kotze sê al die betrokke politieke partye is tans daarop gefokus om te wen, maar indien geen party ŉ meerderheid kry nie, sal hulle realisties moet kyk na dié moontlikheid. Sy meen die EFF, UF en UDM kan ook nog ŉ rol speel.
Danny Jordaan is die spreekwoordelike wolf in skaapklere, glo my! Ek woon in hierdie Metro en sy “sjarme”, tesame met die groot meerderheid kiesers van kleur wat werkloos is, kan dinge vir die DA baie moeilik maak. Die mense besef egter nie dat hulle nie net op beloftes kan leef nie…
T-Hemp en pakkie eetgoed verander enige stem.
En toe stel hulle vir Danny Jordaan aan nadat die sokker bedrog op die lappe gekom het. Hy was deel daarvan, maar bewys net die hele spul in die anc is korrup.
GO DA GO DA GO D A!!!!!
ek wonder nou nog hoe het Danny Jordaan hierdie pos gekry. Hy is dan ‘n Kleurling en as dit by regstellende aksie kom, word daar hoeveel keer vir Kleurlinge gese “jammer maar julle is nie swart genoeg nie”